Modernismin+tärkeimmät+teokset

= =

**James Joyce - Odysseus [[image:http://upload.wikimedia.org/wikipedia/commons/thumb/c/c0/UlyssesCover.jpg/200px-UlyssesCover.jpg width="107" height="143"]]**
James Joycen kirjoittama romaani Odysseus on laaja proosateos, jota on nimitetty 1900-luvun suurimmaksi mestariteokseksi. Se julkaistiin Pariisissa vuonna 1922 ja sillä on pituutta jopa 700-1000 sanaa, käännöksestä riippuen. Teos on käännetty myös suomen kielelle vuonna 1964 Pertti Saarikosken toimesta.

Romaanille oli tyypillistä uusi, Joycen kehittämä tajunnanvirtatekniikka, joka uhkasi aikanaan perinteitä. Lisäksi kirjassa on käytetty kertomatyylinä irtautumista päähenkilön tajunnanvirrasta ja tarkasteltu elämänmenoa hänen ympärillään. Romaanin perustana on antiikin Odysseys-myytti, jonka Joyce on ikään kuin sovittanut omaan aikaansa: kirjan Odysseus ei olekaan sankari, vaan nykyaikainen mies syntiensä kanssa - toisinsanoen antisankari. Romaanin sanoma tuntuukin olevan, ettei sankaruutta enää ole olemassa klassisella tavalla.

Lyhykäisyydessään juoni kertoo juutalaisen mainoshankkijan, Leopold Bloomin, elämästä ja siihen kuuluvista harhailuista Dublinin bordelleissa ja baareissa. Tapahtumat sijoittuvat kesäkuun 16. päivään vuonna 1904.

Romaani on vaikealukuinen, sillä se ei aina noudata edes omaa logiikkaansa ja saattaa harhailla ihan käsittämättömiinkin ulottuvuuksiin. Siksi se on myös osoittautunut mahdottomaksi luku-urakaksi monelle. Kirjassa on myös käytetty montaa eri kirjoitustyyliä, kuten esimerkiksi sanomalehtityyli ja poliisiraportinomainen tyyli.

**Virginia Woolf - Rouva Dalloway [[image:http://1.bp.blogspot.com/_Yqpes7Rirno/S1IANxl1tSI/AAAAAAAAAVc/kqB5KoTVyRA/s200/mrs+dalloway.jpg width="86" height="144"]]**
Virginia Woolf oli myös yksi merkittävimpiä tajunnanvirta-tekniikan käyttäjiä 1900-luvulla. Rouva Dalloway -niminen romaani on julkaistu vuonna 1925 ja se kuvaa Clarissa Dallowayn päivää, jona hän on järjestämässä juhlia sota-ajan Englannissa. Vaikka kertomus onkin vain yhden päivän ajalta, onnistuu se kaivamaan asioita myös Rouva Dallowayn menneisyydestä ja kertomaan Dallowayn ongelmantäyteisestä maailmasta ja epätoivosta.

Teoksen kerronnalle on tyypillistä hyppivä tyyli sekä ajassa (menneisyys-nykyhetki) että hahmojen mielissä. Kuten muutkin aikansa teokset, saattaa Rouva Dalloway olla haastavaa luettavaa.

Franz Kafka - Muodonmuutos [[image:http://3.bp.blogspot.com/_Yqpes7Rirno/Ssd8nomz0UI/AAAAAAAAAPc/5bh-Kw3gKuQ/s200/muodonmuutos+ja+rangaistussiirtolassa.jpg width="96" height="144"]]
Muodonmuutos on ensimmäistä kertaa vuonna 1915 julkaistu laaja novelli, jota voidaan nimittää myös pienoisromaaniksi. Kirjassa kauppamatkustaja Gregor Samsa herää eräänä aamuna "suunnattomana syöpäläisenä" ja joutuu tämän takia hyljeksittyyn asemaan. Hän ei kuitenkaan itse näe itseään kuten muut vaan pitää itseään tehokkaana työntekijänä. Samsa kuvataan kirjassa ehkä jopa hieman liian epäitsekkääksi ja sinisilmäiseksi.

Kuten Kafkan muillekin teoksille, Muodonmuutokselle on tyypillistä mustaan huumoriin vivahtava ja synkkä tunnelma. Kerronta on myös hyvin suoraa eikä se jätä mitään epäselväksi.

**T.S. Eliot - Autio maa [[image:http://www.lukuhetki.fi/tuotekuvat/image33388.jpg width="90" height="149"]]**
Autio maa on Eliotin vaikutusvaltainen ja tunnettu runoteos vuodelta 1922 ja se on tyyliltään modernistinen. Rakenteen kannalta Autiolle maalle on oleellista vastakohtaparit ja rinnastukset - jopa yllättävät sellaiset. Sen teemoihin puolestaan kuuluu valtava pettymys ensimmäisen maailmansodan jälkeen (etenkin optimisteille) ja sitä myötä kulttuurin kuihtuminen. Toisaalta Eliot on ottanut esille tietynlaisen myyttinen luomisvoiman, joka voisi ehkä luoda uuden kulttuurin pirstaloituneen tilalle.

Runosta voisi kertoa vielä pienenä lisänä sen, että vesi kulkee tärkeänä elementtinä koko runon ajan.